CELEX: 32002D0768
Language: el
Date: 2002-09-27 00:00:00
Title: 2002/768/ΕΚ: Απόφαση της Επιτροπής, της 27ης Σεπτεμβρίου 2002, για την τροποποίηση της απόφασης 2002/69/EΚ για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3603]

Avis juridique important

|

32002D0768

2002/768/ΕΚ: Απόφαση της Επιτροπής, της 27ης Σεπτεμβρίου 2002, για την τροποποίηση της απόφασης 2002/69/EΚ για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 3603]  

Επίσημη Εφημερίδα αριθ. L 260 της 28/09/2002 σ. 0031 - 0033

Απόφαση της Επιτροπήςτης 27ης Σεπτεμβρίου 2002για την τροποποίηση της απόφασης 2002/69/EΚ για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας[κοινοποιηθείσα υπό τον αριθμό Ε(2002) 3603](Κείμενο που παρουσιάζει ενδιαφέρον για τον ΕΟΧ)(2002/768/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία αριθ. 97/78/EΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 6,Εκτιμώντας τα ακόλουθα:(1) Η απόφαση 2002/69/EΚ της Επιτροπής(2), της 30ής Ιανουαρίου 2002, για ορισμένα μέτρα προστασίας όσον αφορά τα προϊόντα ζωικής προέλευσης εισαγωγής Κίνας, óπως τροποποιήθηκε τελευταία από την απόφαση 2002/573/ΕΚ(3), θεσπίστηκε λόγω των σοβαρών ελλείψεων που διαπιστώθηκαν κατά την κοινοτική επίσκεψη επιθεώρησης στην Κίνα, όσον αφορά τον κανονισμό κτηνιατρικών φαρμάκων και το σύστημα ελέγχου υπολειμμάτων σε ζώντα ζώα και ζωικά προϊόντα και λόγω της παρουσίας επιβλαβών οργανισμών, συμπεριλαμβανομένης της chloramphenicol σε προϊόντα που προορίζονται για κατανάλωση από τον άνθρωπο ή τα ζώα τα οποία παρουσιάζουν κίνδυνο για την υγεία τους.(2) Η απόφαση 2002/69/EΚ επρόκειτο να αναθεωρηθεί βάσει των πληροφοριών που διαβίβασαν οι αρμόδιες αρχές της Κίνας, οποιωνδήποτε αποτελεσμάτων από την αυξημένη παρακολούθηση και τις δοκιμές που πραγματοποιούν τα κράτη μέλη στα φορτία που φθάνουν πριν από τις 14 Mαρτίου 2002 και, εφόσον είναι αναγκαίο, βάσει των αποτελεσμάτων της επιτόπιας επίσκεψης επιθεώρησης που πραγματοποιούν οι κοινοτικοί εμπειρογνώμονες.(3) Με βάση τα αρνητικά αποτελέσματα των δοκιμών που διενεργήθηκαν σε ορισμένα αλιευτικά προϊόντα ορισμένων ειδών ιχθύων που έχουν εισαχθεί από την Κίνα, κρίνεται σκόπιμο να διακοπούν οι διεξοδικές αναλύσεις που διενεργούνται στα προϊόντα αυτά.(4) Ωστόσο, λόγω του ότι τα αποτελέσματα των δοκιμών που διενεργήθηκαν σε έντερα ζώων που έχουν εισαχθεί από την Κίνα παραμένουν θετικά, κρίνεται σκόπιμο να συνεχιστούν οι διεξοδικές αναλύσεις που διενεργούνται στα προϊόντα αυτά, επί του παρόντος.(5) Κρίνεται σκόπιμο να εξασφαλιστεί η ταχεία εφαρμογή και να αποφευχθεί οποιαδήποτε διακοπή των διεξοδικών αναλύσεων στα έντερα ζώων.(6) Συνεπώς, η απόφαση 2002/69/ΕΚ πρέπει να τροποποιηθεί αναλόγως.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 2002/69/ΕΚ τροποποιείται ως εξής:1. Στο άρθρο 3 οι λέξεις "Μέχρι τις 30 Σεπτεμβρίου 2002" διαγράφονται.2. Τα παραρτήματα I και II της απόφασης 2002/69/ΕΚ αντικαθίστανται από το παράρτημα της παρούσας απόφασης.Άρθρο 2Τα κράτη μέλη τροποποιούν τα μέτρα που εφαρμόζουν στις εισαγωγές έτσι ώστε να είναι σύμφωνα με την παρούσα απόφαση και δημοσιοποιούν αμέσως και κατά τον ενδεδειγμένο τρόπο τα θεσπιζόμενα μέτρα. Πληροφορούν αμέσως την Επιτροπή σχετικά.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 27 Σεπτεμβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 24 της 30.1.1998, σ. 9.(2) ΕΕ L 30 της 31.1.2002, σ. 50.(3) ΕΕ L 181 της 11.7.2002, σ. 21.ΠΑΡΑΡΤΗΜΑ"ΠΑΡΑΡΤΗΜΑ IΚατάλογος προϊόντων ζωικής προέλευσης που προορίζονται για κατανάλωση από τον άνθρωπο ή για ζωοτροφές που επιτρέπεται να εισαχθούν στην Κοινότητα- Aλιευτικά προϊόντα τα οποία αλιεύονται, καταψύχονται και συσκευάζονται στην τελική συσκευασία τους επί του σκάφους και εκφορτώνονται απευθείας στο κοινοτικό έδαφος, με εξαίρεση όλα τα οστρακόδερμα εκτός από εκείνα που αλιεύονται στον Ατλαντικό Ωκεανό και αναφέρονται κατωτέρω.- Ολόκληρα οστρακόδερμα που αλιεύονται στον Ατλαντικό Ωκεανό τα οποία δεν έχουν υποστεί καμία άλλη προετοιμασία ή μεταποίηση εκτός από την κατάψυξη και την τοποθέτηση στην τελική συσκευασία τους επί του σκάφους και την απευθείας εκφόρτωση στο κοινοτικό έδαφος.- Ζελατίνη.- Ολόκληροι ιχθύες, εκσπλαχνισμένοι ιχθύες χωρίς κεφάλι και φιλέτα ιχθύων των ακόλουθων ειδών που αλιεύονται στη θάλασσα:- μπακαλιάρος της Αλάσκας (Theragra chalcogramma),- μπακαλιάρος του Ατλαντικού (Gadus spp.),- κοκκινόψαρο (Sebastes spp.),- προσφυγάκι (Micromesistius poutassou),- χάλιμπατ (Reinhardtius spp.),- μπακαλιάρος μελανόγραμμος (Melanogrammus aeglefinus),- ρέγγα (Clupea spp.),- χωματίδα με κίτρινη ουρά (Limanda spp.),- κεφαλόποδα (Sepiidae, Sepiolidae, Loliginidae, Ommastrephidae, Octopodidae),- ευρωπαϊκή χωματίδα (Pleuronectes platessa),- σολομός του Ειρηνικού (Oncorhynchus keta, O. kisutch, O. nerka, O. gorbuscha).- Φιλέτα σολομού (Salmo salar).ΠΑΡΑΡΤΗΜΑ IIΚατάλογος προϊόντων ζωικής προέλευσης που προορίζονται για κατανάλωση από τον άνθρωπο ή για ζωοτροφές που επιτρέπεται να εισαχθούν στην Κοινότητα και τα οποία υπόκεινται σε χημική δοκιμή σύμφωνα με τους όρους του άρθρου 3- Έντερα ζώων".